Iveta Vējone

Iveta Vējone (dzimusi 1966. gada 4. jūlijā MadonāLatvieši sarosījušies pēc tautastērpiem; to šūdinās arī Iveta Vējone un Arnis Krauze LA.lv) ir skolotāja, bijušā Valsts prezidenta Raimonda Vējoņa dzīvesbiedre.

 Dzīvesgājums 
Absolvējusi Madonas 1. vidusskolu, studēja Liepājas Pedagoģiskajā institūtā sākumskolas pedagoga specialitātē. 1986. gadā Iveta un Raimonds Vējoņi nodibināja ģimeni, kurā ir uzauguši divi dēli. Pēc augstskolas absolvēšanas strādāja par sākumskolas skolotāju Madonas 1. vidusskolā.

Vēlāk, kopā ar ģimeni pārceļoties uz Ogri, Iveta Vējone darbojās vides aizsardzības jomā. Viņa strādāja ar Daugavas krastu nostiprināšanas, atkritumu apsaimniekošanas un citiem ar vides jomu saistītiem projektiem.

I. Vējone dzīvesbiedra prezidentūras laikā par savām atbalsta prioritātēm bija izvirzījusi izglītības un sociālās jomas projektus, atbalstu bērniem, tajā skaitā ar īpašām vajadzībām un bez vecāku gādības palikušajiem. Izvirzot izglītības un sociālās jomas projektus un atbalstu bērniem kā savas atbalsta prioritātes, Valsts prezidenta kundze kļuva par patronesi vairākiem projektiem.

Brīvajos brīžos Iveta Vējone aizraujas ar dārza darbiem, kopjot vecāku puķu dārzu Ķegumā.

 Atsauces 

Kategorija:1966. gadā dzimušie
Kategorija:Madonā dzimušie
Kategorija:Latvijas cilvēki
Kategorija:Liepājas Universitātes absolventi
Kategorija:Latvijas pedagogi